ai4bharat/Pralekha huggingface dataset:
பொருளாதார விவகாரங்களுக்கான மத்திய அமைச்சரவைக் குழு
இந்திய புதுப்பிக்கவல்ல எரிசக்தி மேம்பாட்டு முகமை லிமிடெட்டில் உள்ள அரசின் பங்குகளை ஒரு பகுதி-விற்பனைக்காக பங்குச் சந்தைகளில் ஆரம்பப் பொதுச் சலுகையின் மூலம் பட்டியலிடவும் புதிய சம பங்குகளை வெளியிட்டு ஐஆர்இடிஏ நிதி திரட்டவும் மத்திய அமைச்சரவை ஒப்புதல் அளித்துள்ளது
புதிய மற்றும் புதுப்பிக்கவல்ல எரிசக்தி அமைச்சகத்தின்கீழ் உள்ள மத்திய பொதுத்துறை நிறுவனமான இந்திய புதுப்பிக்கவல்ல
எரிசக்தி மேம்பாட்டு முகமை லிமிடெட்டில் உள்ள அரசின் பங்குகளை ஒரு பகுதி-விற்பனைக்காக பங்குச் சந்தைகளில் ஆரம்பப் பொதுச் சலுகையின் மூலம் பட்டியலிடவும் புதிய சம பங்குகளை வெளியிட்டு ஐஆர்இடிஏ நிதி திரட்டவும் பிரதமர் திரு நரேந்திர மோடி தலைமையிலான பொருளாதார விவகாரங்களுக்கான மத்திய அமைச்சரவைக் குழு ஒப்புதல் அளித்துள்ளது. பட்டியலிடும் நடைமுறையை முதலீடு மற்றும் பொதுச்சொத்து நிர்வாகத்துறை செயல்படுத்தும்.
ஆரம்பச் சலுகை விலையின் மூலம் பங்குகளுக்கான முதலீட்டாளர் தேவையை உருவாக்கி, கைப்பற்றி, பதிவு செய்யும் நடைமுறை  அடிப்படையில் தலா ரூ. 10.00 மதிப்பிலான 13.90 கோடி புதிய சம பங்குகளை ஐஆர்இடிஏ பொதுமக்களுக்கு வழங்குவதற்காக ஜூன், 2017 இல் எடுக்கப்பட்ட பொருளாதார விவகாரங்களுக்கான மத்திய அமைச்சரவைக் குழுவின் முந்தைய முடிவை இந்த முடிவு மாற்றியுள்ளது. மார்ச் 2022-ல் ரூ. 1500 கோடிக்கான மூலதனத்தை அரசு வழங்கியதைத் தொடர்ந்து மூலதனக் கட்டமைப்பில் ஏற்பட்ட மாற்றத்தின் காரணமாக இந்த உடனடி முடிவு அவசியமானது.
மேலும் விவரங்களுக்கு இந்த ஆங்கிலச் செய்திக்குறிப்பைக் காணவும்: https://pib.gov.in/PressReleasePage.aspx?PRID=1908115
-----
AD/SMB/KPG
(
பிரதமர் அலுவலகம்
சீனப் பாதுகாப்பு அமைச்சர் ஜென்ரல் வீ ஃபெங்கே, பிரதமர் திரு. நரேந்திர மோடியுடன் சந்திப்பு
சீனப் பாதுகாப்பு அமைச்சர் ஜென்ரல் வீ ஃபெங்கே, புதுதில்லியில் இன்று  பிரதமர் திரு. நரேந்திர மோடியைச் சந்தித்துப் பேசினார்.
அப்போது, பாதுகாப்பு மற்றும் ராணுவ ஒத்துழைப்புகள் உள்ளிட்ட பல்வேறு துறைகளிலும் இந்தியா – சீனா இடையேயான உயர்மட்டத் தொடர்புகள் அதிகரித்து வருவதற்கு பிரதமர் திரு. நரேந்திர மோடி, சீன அமைச்சரிடம் பாராட்டுத் தெரிவித்தார்.
இந்தியா – சீனா இடையிலான நட்புறவு உலகின் நிலைப்புத் தன்மைக்கு முக்கியக் காரணமாக திகழ்வதாக குறிப்பிட்ட பிரதமர், இரு நாட்டு எல்லைப் பகுதியில் அமைதி மற்றும் சமாதானத்தை நிலவச் செய்ய வேண்டியதன் அவசியத்தை வலியுறுத்தினார். இதன்மூலமே, இந்தியாவும், சீனாவும் தங்களிடையேயான கருத்து வேறுபாடுகளை, அவை பிரச்சினையாக மாறாமல் தடுப்பதற்கான அனுபவ முதிர்ச்சியும், பக்குவமும் பெற்றிருப்பதை உணர்த்த முடியும் என்றும் பிரதமர் தெரிவித்தார்.
அண்மையில், சீனாவின் ஊஹான், கிங்டாவோ மற்றும் தென்னாப்பிரிக்காவின் ஜோகன்னஸ்பர்க்கில் சீன அதிபர் திரு. ஸீ ஜின்பிங்-குடன் தாம் நடத்திய சந்திப்புகளையும் பிரதமர் திரு. நரேந்திர மோடி சீன அமைச்சரிடம் நினைவுகூர்ந்தார்.
-----------
(Visitor Counter : 81
PIB Headquarters
சென்னை அண்ணா சாலை தலைமை அஞ்சலகத்தில் முகவர்களை தேர்வு செய்ய நேர்முகத் தேர்வு
சென்னை அண்ணா சாலை தலைமை அஞ்சலக, முதன்மை அதிகாரி திரு.வி.கனகராஜன் விடுத்துள்ள அறிக்கையில் கூறியிருப்பதாவது:-
அஞ்சலக ஆயுள் காப்பீட்டு திட்டங்களை விற்பனை செய்வதற்கான பட்டியலிடுதல் குழு உறுப்பினர்கள் மற்றும் நேரடி முகவர்களை தேர்வு செய்வதற்காக, நேர்முகத்தேர்வு சென்னை அண்ணா சாலை தலைமை அஞ்சலகத்தில் வரும் 17.07.2019 அன்று காலை 11 மணிக்கு நடைபெறவுள்ளது. இதில் பங்கேற்க விருப்பமுள்ளவர்கள் பின்வரும் தகுதிகளைக் கொண்டவர்களாக இருக்க வேண்டும்.
தகுதிகள் விவரம்:
1. 5000-த்திற்கும் குறைவான மக்கள் தொகையைக் கொண்ட
பகுதியில் வசிக்கும் விண்ணப்பதாரர்கள் 10ஆம் வகுப்பு தேர்ச்சி பெற்றிருக்க வேண்டும். 5000-த்திற்கும் மேற்பட்ட மக்கள் தொகையைக் கொண்ட பகுதியில் வாழும் விண்ணப்பதாரர்கள் 12ஆம் வகுப்பு தேர்ச்சி பெற்றிருக்க வேண்டும்.
2. வயது : 18 முதல் 60 வரை
3. வகைகள் : ஆயுள் காப்பீட்டு முன்னாள் ஆலோசகர்கள் / ஆயுள் காப்பீட்டு நிறுவனத்தின் முன்னாள் முகவர்கள் / அங்கன்வாடி பணியாளர்கள், மகிளா மண்டல் பணியாளர்கள், சுய உதவிக்குழுவினர், முன்னாள் ராணுவத்தினர், ஓய்வு பெற்ற ஆசிரியர்கள், வேலைவாய்ப்பு இல்லாதவர்கள் / சுயவேலையில் ஈடுபட்டுள்ள இளைஞர்கள் அல்லது மேற்கண்ட தகுதிகளைக் கொண்ட விருப்பமுள்ளவர்கள். 
4. விரும்பத்தக்கது: காப்பீட்டுத் திட்டங்களை விற்பதில் அனுபவம் மிக்கவர்கள், கணினி அறிவு பெற்றவர்கள், பணியாற்றும் பகுதியைப் பற்றி நன்கு தெரிந்தவர்கள்.
விண்ணப்பதாரர்கள் தங்களது தகுதி பற்றிய குறிப்புகள், 2 பாஸ்போர்ட் அளவு புகைப்படங்கள், வயது / கல்வித்தகுதி / தேவையான சான்றிதழ்கள் மற்றும் அனுபவ தகவல்களுடன் நேரில் வரலாம்.
இவ்வாறு அறிக்கையில் கூறப்பட்டுள்ளது.
----
(Visitor Counter : 137
நிதி அமைச்சகம்
பெங்களூருவை சேர்ந்த நிறுவனங்களில் வருமான வரித்துறையினர் சோதனை
நீர்ப்பாசனம் மற்றும் நெடுஞ்சாலைத்துறைத் திட்டங்களில் ஒப்பந்தப் பணிகளை மேற்கொண்டு வரும் பெங்களூருவைச் சேர்ந்த மூன்று முக்கிய ஒப்பந்ததார நிறுவனங்களில் வருமான வரித்துறையினர் சோதனை மற்றும் பறிமுதல் நடவடிக்கைகளை மேற்கொண்டனர்.
கடந்த 07.10.2021 அன்று நான்கு மாநிலங்களில் மொத்தம் 47 இடங்களில் இந்தச் சோதனை நடத்தப்பட்டது.
இந்தச் சோதனை நடவடிக்கையில் சம்பந்தப்பட்ட மூன்று நிறுவனங்களும் போலியான கொள்முதல் ரசீதுகள், தொழிலாளர் செலவினங்களில் பணவீக்கம், போலி துணை ஒப்பந்த செலவுகள் போன்றவற்றை பதிவு செய்து வருமானத்தை மறைத்தது கண்டுப்பிடிக்கப்பட்டது. நாற்பதுக்கும் மேற்பட்ட நனிநபர்கள் கட்டுமானத் தொழிலுக்கு தொடர்பில்லாத நபர்கள் மீது இதில் ஒரு நிறுவனம் போலியான துணை ஒப்பந்த செலவுகளைக் காட்டி உள்ளதும் கண்டுப்பிடிக்கப்பட்டது. தொடர்ந்து நடத்தப்பட்ட விசாரணையில் அந்த நபர்கள் தங்களது குற்றத்தை ஒப்புக் கொண்டனர். இந்த மூன்று நிறுவனங்களில் ஒரு குழுமம், தொழிலாளர் செலவினங்களில்
ரூ.382 கோடி முறைகேடு செய்ததை ஒப்புக் கொண்டது . மற்றொரு குழுமம் ரூ.105 கோடி அளவுக்கு செயல்பாட்டில் இல்லா காகித நிறுவனங்களிடமிருந்து போலி ரசீதுகளைப் பெற்றுள்ளதும் கண்டுப்பிடிக்கப்பட்டது.
இந்த மூன்று குழுமங்களிலும் மேற்கொள்ளப்பட்ட தேடுதல் மற்றும் பறிமுதல் நடவடிக்கை மூலம் 750 கோடி ரூபாய் அளவுக்கு கணக்கில் காட்டப்படாத வருமானம் கண்டுப்பிடிக்கப்பட்டது. இதில் 487 கோடி ரூபாய் மதிப்பிலான முறைகேடுகளை அந்த நிறுவனங்கள் ஒப்புக் கொண்டுள்ளன.
இது தொடர்பாக மேலும் கூடுதல் விசாரணை நடைபெற்று வருகிறது
மேலும் விவரங்களுக்கு இந்த ஆங்கில செய்திக் குறிப்பைக் காணவும்:https://pib.gov.in/PressReleasePage.aspx?PRID=1763243
----
(Visitor Counter : 107
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
பிரதமரின் உயர்சிறப்பு விருதுக்கான கருத்து மற்றும் வடிவம் 2014 முதல் புரட்சிகரமான மாற்றங்களுக்கு உள்ளாகியுள்ளது: மத்திய அமைச்சர் டாக்டர். ஜிதேந்திர சிங்.
பிரதமரின் உயர்சிறப்பு விருதுக்கான இணையதளத்தை மத்திய அறிவியல் மற்றும் தொழில்நுட்பம் இணை அமைச்சர் ; புவி அறிவியல் இணை அமைச்சர் ; பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளித்துறை இணை அமைச்சருமான டாக்டர். ஜிதேந்திர சிங் இன்று தொடங்கி வைத்தார். விருதுக்கான பதிவுகள் இன்று முதல் தொடங்கியுள்ளன.
நிகழ்ச்சியில் பேசிய அவர், பிரதமரின் உயர்சிறப்பு விருதுக்கான கருத்து மற்றும் வடிவம் 2014 முதல் புரட்சிகரமான மாற்றங்களுக்கு உள்ளாகியுள்ளது என்றார். 2021-2022-ம் ஆண்டில் பொது நிர்வாகத்தில் பிரதமரின் உயர் சிறப்பு விருதுக்கான இணையதளம் www.pmawards.gov.in ஆகும்.
மக்கள் பங்களிப்புக்கான பிரதமரின் அழைப்புக்கு மக்கள் பதிலளித்துள்ளதன் மூலம் இந்தியாவின் ஆட்சி மாதிரி மக்கள் இயக்கமாக மாறியுள்ளது என்று டாக்டர். ஜிதேந்திர சிங் கூறினார்.
சவால்களை வாய்ப்புகளாக மாற்றுங்கள் என்று பிரதமர் திரு. நரேந்திர மோடி அரசு ஊழியர்களுக்கு அறிவுறுத்தியதைக் குறிப்பிட்ட டாக்டர். ஜிதேந்திர சிங், சாதாரண மக்களின் "வாழ்க்கையை எளிதாக்குவதற்கு" அதிகாரிகள் உதவ வேண்டும் என்றார்.
டாக்டர். ஜிதேந்திர சிங் மேலும் கூறுகையில், 2014-க்குப் பிறகு, பிரதமரின் உயர்சிறப்பு விருதுக்கான செயல்முறை மற்றும் தேர்வு நிறுவனமயமாக்கப்பட்டது என்றார்.
விருது பெற்ற மாவட்டம்/அமைப்புக்கு இந்த ஆண்டு முதல் பரிசுத் தொகை ரூ. 10 லட்சத்தில் இருந்து ரூ. 20 லட்சமாக இரட்டிப்பாக்கப்பட்டுள்ளது என்று அமைச்சர் கூறினார். அனைத்து மாவட்ட ஆட்சியர்களும் விருதுக்கு விண்ணப்பிப்பது கட்டாயமாக்கப்பட்டுள்ளது என்று அமைச்சர் தெரிவித்தார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1787170
பொருளாதார விவகாரங்களுக்கான மத்திய அமைச்சரவைக் குழு
இந்திய புதுப்பிக்கத்தக்க எரிசக்தி மேம்பாட்டு முகமையில் ரூ 1500 கோடி முதலீட்டுக்கு அமைச்சரவை ஒப்புதல்
இந்திய புதுப்பிக்கத்தக்க எரிசக்தி மேம்பாட்டு முகமையில் ரூ 1500 கோடி முதலீட்டுக்கு பிரதமர் திரு நரேந்திர மோடி தலைமையிலான பொருளாதார விவகாரங்களுக்கான அமைச்சரவைக் குழு ஒப்புதல் அளித்துள்ளது.
சுமார் 10,200 பணி-வருடங்கள் வேலைவாய்ப்பு உருவாக்கத்திற்கும், வருடத்திற்கு சுமார் 7.49 மில்லியன் டன் கரியமில வாயு உமிழ்வைக் குறைக்கவும் இந்த முதலீடு உதவும்.
இந்திய அரசு, கூடுதலாக ரூ 1500 கோடி முதலீடு செய்வதன் காரணமாக இந்திய புதுப்பிக்கத்தக்க எரிசக்தி மேம்பாட்டு முகமை கீழ்காணும் பலன்களை பெறும்:
1. புதுப்பிக்கத்தக்க எரிசக்தி துறைக்கு ரூ 12000 கோடி கடன் வழங்க முடியும், இதன் மூலம் 3500-4000 மெகாவாட் கூடுதல் புதுப்பிக்கத்தக்க எரிசக்தி உற்பத்தி திறனுக்கான கடன் தேவை நிறைவு செய்யப்படும்.
2. புதுப்பிக்கத்தக்க எரிசக்தி துறையில் இந்திய அரசின் இலக்குகளை எட்டுவதற்கு பங்காற்றும் வகையில் அத்துறையின் நிகர மதிப்பை அதிகரித்து கூடுதல் புதுப்பிக்கக்கூடிய எரிசக்தி திட்டங்களுக்கு கூடுதல் நிதிவசதி ஏற்படும்..
3. கடன் வழங்கும் மற்றும் கடன் பெறும் செயல்பாடுகளுக்கு வசதியளிக்கும் வகையில், மூலதனத்தையும் ஆபத்தையும் சரிபார்த்து மதிப்பீடு செய்த சொத்து விகிதாச்சாரம் மேம்படும்.
புதிய மற்றும் புதுப்பிக்கத்தக்க எரிசக்தி அமைச்சகத்தின் நிர்வாகக் கட்டுப்பாட்டின் கீழ் இயங்கும் மினி ரத்னா  நிறுவனமான இந்திய புதுப்பிக்கத்தக்க எரிசக்தி மேம்பாட்டு முகமை, புதுப்பிக்கத்தக்க எரிசக்தி துறைக்கெனத் தனியாக , வங்கி அல்லாத நிதி நிறுவனமாக, 1987-ல் உருவாக்கப்பட்டது.
34 ஆண்டுகளுக்கும் மேலான தொழில்நுட்ப-வணிக நிபுணத்துவம் கொண்ட இந்திய புதுப்பிக்கத்தக்க எரிசக்தி மேம்பாட்டு முகமை, புதுப்பிக்கத்தக்க எரிசக்தி திட்டங்களூக்கான நிதியளிப்பில் முக்கியப் பங்கு வகிக்கிறது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1790941
இளைஞர் நலன் மற்றும் விளையாட்டு அமைச்சகம்
நலிந்த சூழலில் வாழும் சிறந்த விளையாட்டு வீரர்களுக்கு பண்டிட் தீனதயாள் உபாத்யாய் தேசிய நல நிதியின் கீழ் ரூ. 5 லட்சம் வரை நிதியுதவி வழங்கப்படுகிறது: மத்திய விளையாட்டுத் துறை அமைச்சர் திரு அனுராக் தாக்கூர்
மத்திய விளையாட்டு அமைச்சகம், தற்போது நலிந்த சூழ்நிலையில் வாழும் தலைசிறந்த விளையாட்டு வீரர்களுக்கு தகுந்த உதவிகளை வழங்குதல், போட்டிகளின் போது காயமடைந்த சிறந்த விளையாட்டு வீரர்களுக்கு உதவிகளை வழங்குதல் ஆகியவற்றை நோக்கமாகக் கொண்டு 'பண்டிட் தீனதயாள் உபாத்யாய் விளையாட்டு வீரர்களுக்கான தேசிய நல நிதி' திட்டத்தை செயல்படுத்துகிறது.
காயத்தின் தன்மையைப் பொறுத்து, விளையாட்டு வீரர்களுக்கு மருத்துவ சிகிச்சைக்கு தகுந்த உதவிகளை வழங்குதல், நலிந்த சூழ்நிலையில் வாழும் விளையாட்டு வீரர்களுக்கு பயிற்சி, விளையாட்டு உபகரணங்கள் வாங்குதல், தேசிய மற்றும் சர்வதேச விளையாட்டுப் போட்டிகளில் பங்கேற்பதற்கான உதவிகளை வழங்குதல் போன்றவற்றை அரசு செய்கிறது,
கடந்த 5 ஆண்டுகளில் மாநில வாரியாகவும், விளையாட்டுகள் வாரியாகவும் இந்த நிதி உதவியின் மூலம் எத்தனை விளையாட்டு வீரர்கள் பயனடைந்துள்ளனர் என்ற தகவல்கள் https://yas.nic.in என்ற இணையதளத்தில் உள்ளன. நலிவுற்ற சூழலில் வாழும் தலைசிறந்த விளையாட்டு வீரர்களுக்கு ரூ. 5 லட்சம் வரையிலும், விளையாட்டு வீரர்கள் அல்லது குடும்ப உறுப்பினர்களுக்கு மருத்துவ சிகிச்சைக்காக ரூ. 10 இலட்சம் வரையிலும் நிதியுதவி வழங்கப்படுகிறது.
இத்தகவலை மத்திய இளைஞர் நலன் மற்றும் விளையாட்டுத் துறை அமைச்சர் திரு அனுராக் சிங் தாக்கூர் மக்களவையில் இன்று தெரிவித்தார்.
Release ID : 1946826
வணிகம் மற்றும் தொழில்துறை அமைச்சகம்
ஆகஸ்ட் 2020-இல் எட்டு முக்கிய தொழில்களின் குறியீட்டு எண்கள் 
பொருளாதார ஆலோசகர் அலுவலகம், தொழில் மற்றும் உள்நாட்டு வர்த்தகத்தை மேம்படுத்துவதற்கான துறை 2020 ஆகஸ்ட் மாதத்திற்கான எட்டு முக்கிய தொழில்களின் குறியீட்டு எண்ணை வெளியிடுகிறது.
2020 ஜூலை மாதத்தில் எட்டு முக்கிய தொழில்களின் ஒருங்கிணைந்த குறியீடு 117.6 ஆக இருந்தது, இது 2019 ஆகஸ்ட் மாதத்துடன் ஒப்பிடும்போது 8.5  சதவீதம் குறைந்துள்ளது. 2020-21 ஏப்ரல் முதல் ஆகஸ்ட் வரையிலான ஒட்டுமொத்த வளர்ச்சி -17.8%
ஏப்ரல் 2020-க்கான எட்டு முக்கிய தனி தொழில்களில் குறியீட்டு எண்ணின் இறுதி வளர்ச்சி விகிதம் -21.4% ஆக திருத்தப்பட்டுள்ளது.
தொழில்துறை உற்பத்தி குறியீட்டில்  சேர்க்கப்பட்டுள்ள பொருட்களின் மதிப்பில் எட்டு முக்கிய தனி தொழில்கள் 40.27 சதவீதம் உள்ளன. வருடாந்திர / மாதாந்திர குறியீட்டு மற்றும் வளர்ச்சி விகிதத்தின் விவரங்கள் இணைப்பில் வழங்கப்படுகின்றன.
வருடாந்திர / மாதாந்திர குறியீட்டு எண் மற்றும் வளர்ச்சி விகிதத்தின் விவரங்கள் இணைப்பில் வழங்கப்படுகின்றன.மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleaseIframePage.aspx?PRID=1660316&RegID=3&LID=1
((Visitor Counter : 101
ஆயுஷ்
ஆயுஷ் சான்றிதழ்களுக்கு அங்கீகாரம்
நம் நாட்டில் 476 ஆயுர்வேதா, 56 யுனானி, 13 சித்த மருத்துவம், 7 சோவா-ரிக்பா மற்றும் 284 ஹோமியோபதி மருத்துவ நிறுவனங்கள் மூலம் கல்வி மற்றும் பயிற்சி வழங்கப்பட்டு வருகிறது. கடந்த 2021-22 கல்வி ஆண்டில் இளங்கலைப் பட்டப்படிப்பில், ஆயுர்வேதாவில் 34,202 இடங்களும், சித்த மருத்துவத்தில் 916, யுனானியில் 3103 இடங்களும், சோவா-ரிக்பாவில் 85 இடங்களும், ஹோமியோபதியில் 19757 இடங்களும் உள்ளது.
மேற்கூறப்பட்டுள்ள மருத்துவ இடங்களுக்கான எண்ணிக்கை, கல்லூரியில் சேர்க்கப்பட்ட மாணவர்களின் எண்ணிக்கைகளுக்கு ஏற்ப மாறுபடும். அந்தந்த பல்கலைக்கழகங்கள் மூலம் அந்த மருத்துவப் படிப்புகளுக்கு அங்கீகாரம் வழங்கப்பட்டுள்ளது என்று மத்திய ஆயுஷ் அமைச்சர் திரு சர்பானந்த சோனோவால் மாநிலங்களவையில் இன்று எழுத்துப்பூர்வமான பதிலளித்துள்ளார்.
மேலும் விவரங்களுக்கு இந்த ஆங்கில செய்திக் குறிப்பைக் காணலாம்: https://pib.gov.in/PressReleasePage.aspx?PRID=1896965
மின்னணு மற்றும் தகவல் தொழில்நுட்பம்
ஜி 20-டிஜிட்டல் புதுமைக் கண்டுபிடிப்பு கூட்டமைப்பு உச்சி மாநாட்டை மத்திய இணையமைச்சர் திரு ராஜீவ் சந்திரசேகர் பெங்களூருவில் நாளை தொடங்கி வைக்கிறார்
பெங்களூருவில் நாளை முதல் நடைபெறும் ஜி 20-டிஜிட்டல் புதுமைக் கண்டுபிடிப்பு கூட்டமைப்பு உச்சி மாநாட்டை மத்திய திறன் மேம்பாடு, தொழில்முனைவோர், மின்னணு மற்றும் தகவல் தொழில்நுட்பத் துறை இணை அமைச்சர் திரு ராஜீவ் சந்திரசேகர் தொடங்கி வைக்கிறார்.
ஜி 20-இன் கீழ் நடைபெறும் இரண்டு நாள் உச்சிமாநாட்டில் சர்வதேச வல்லுநர்கள் மற்றும் பிற ஜி20 நாடுகளின் பிரதிநிதிகள் உள்பட டிஜிட்டல் தலைவர்கள் கலந்து கொள்கின்றனர். 'டிஜிட்டல் பொது உள்கட்டமைப்பு', 'டிஜிட்டல் பொருளாதாரத்தில் பாதுகாப்பு', 'டிஜிட்டல் திறன்' போன்றவற்றில் கவனம் செலுத்தும் உள்ளிட்ட விவாதங்கள் இந்த உச்சிமாநாட்டில் இடம்பெறும்.
மாநாட்டின் போது பெருநிறுவனங்கள் மற்றும் புத்தொழில் நிறுவனங்கள் அமைத்துள்ள புதுமைக் கண்டுபிடிப்பு கண்காட்சியையும் அமைச்சர் தொடங்கி வைக்கிறார்.
ஆகஸ்ட் 18-ம் தேதி நடைபெறும் விருது வழங்கும் விழாவில் பல்வேறு பிரிவுகளில் 30 புத்தொழில் நிறுவனங்கள் கௌரவிக்கப்பட உள்ளன.
நிதி அமைச்சகம்
மூலதன நிர்வாகத்தில் கூடுதல் திறனுடன் உலக வங்கி இருக்குமாறு பொருளாதார விவகாரங்கள் துறை செயலர் திரு. சுபாஷ் சந்திர கர்க் வலியுறுத்தல்
உலக வங்கியில் இந்தியாவின் தொகுதியில் உள்ள நாடுகளான வங்கதேசம், பூட்டான், இந்தியா, இலங்கை ஆகிய நாடுகள் தற்போது தெற்கு ஆசியாவிலும் உலகிலும் அதிகம் வளர்ச்சி காணும் வட்டமாக உள்ளது என்று நிதித்துறை அமைச்சகத்தின் கீழ் செயல்படும் பொருளாதார விவகாரங்கள் துறைச் செயலர் திரு. சுபாஷ் சந்திர கர்க் தெரிவித்தார். இது இந்த ஆண்டு 3 டிரில்லியன் ஒட்டுமொத்த உள்நாட்டு உற்பத்தியைக் கடக்கும் என கர்க் குறிப்பிட்டார். இந்த ஆண்டு இது 100 பில்லியன் டாலர் அந்நிய நேரடி முதலீடு மற்றும் போர்ட்ஃபோலியோ முதலீட்டை ஈர்த்து சுமார் 7.5 சதவீத வளர்ச்சியை எட்டும். எனினும் இது பரவலான ஏழ்மையைக் கொண்டிருப்பதுடன் அதிக அளவிலான வளர்ச்சி சவால்களையும் எதிர்கொள்கிறது. பொருளாதார விவகாரங்கள் துறை செயலர் திரு. சுபாஷ் சந்திர கர்க் வாஷிங்டனில் நேற்று நடைபெற்ற வளர்ச்சிக் குழுவின் 97வது கூட்டத்தில் உரையாற்றினார்.
ஐ.பி.ஆர்.டி., ஐ.எஃப்.சி. ஐ.டி.ஏ., எம்.ஐ.ஜி.ஏ. ஆகிய உலக வங்கிக் குழுமம் இந்தத் தொகுதியின் வளர்ச்சி மற்றும் மேம்பாட்டுக்கு ஆதரவு அளிக்கின்ற போதிலும், அது தொடர்ந்து வளர்ச்சிக்கான வாய்ப்புக்களை முன்னோக்கிப் பார்க்க வேண்டும். மூலதன உயர்வில் இந்தியா தீவிர ஆர்வம் காட்டுவதற்கு இதுவே காரணம். மூலதன உயர்வுக்கான உடன்படிக்கை தற்போது ஏற்பட்டுள்ளது குறித்து மகிழ்ச்சி தெரிவித்த அவர், 13 பில்லியன் டாலர் அளவுக்கு மூலதன உயர்வை ஐ.பி.ஆர்.டி. மற்றும் ஐ.எஃப்.சி. இணைந்து மேற்கொள்வது இதுவரை இல்லாத அளவுக்கான உயர்வு என்றும் கூறினார். பங்களிப்பு ஆய்வு, மூலதனம் மற்றும் வளர்ச்சிக்கான திட்டம் ஆகியவற்றை இந்தியா ஆதரிக்கும் என்றும் திரு. கர்க் தெரிவித்தார்.
(Visitor Counter : 92
அறிவியல் மற்றும் தொழில்நுட்பத்துறை
இந்தியா மற்றும் நெதர்லாந்துக்கு இடையேயான அறிவியல் மற்றும் தொழில்நுட்ப உறவில் சுகாதாரம், வேளாண்மை மற்றும் தண்ணீர் ஆகியவை அடித்தளமாக விளங்குகின்றன: மத்திய அமைச்சர் டாக்டர் ஜிதேந்திர சிங்
இந்தியா மற்றும் நெதர்லாந்து நாடுகளுக்கிடையே சுகாதாரம் மற்றும் விவசாயத்துறையில் நிலவி வரும் கூட்டுறவு பிரதமர் திரு நரேந்திர மோடி தலைமையிலான அரசின் முன்னுரிமைகளில் ஒன்றாக விளங்கி வருவதாகவும், இந்தியா மற்றும் நெதர்லாந்துக்கு இடையேயான அறிவியல் மற்றும் தொழில்நுட்ப உறவில் சுகாதாரம், வேளாண்மை மற்றும் தண்ணீர் ஆகிய மூன்றும் அடித்தளமாக விளங்குகின்றன என்றும் இதர நாடுகளும் இந்த முறையை பின்பற்றலாம் என்றும் மத்திய அறிவியல் மற்றும் தொழில்நுட்பம் இணை அமைச்சரும் ; புவி அறிவியல் இணை அமைச்சரும் ; பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளித்துறை இணை அமைச்சருமான டாக்டர் ஜிதேந்திர சிங் இன்று கூறினார்.
அறிவியல், தொழில்நுட்பம் மற்றும் புதுமைகள் துறையில் இரு நாடுகளுக்கு இடையேயான ஒத்துழைப்பு குறித்து ஆலோசிக்கவும், ஆய்வு செய்யவும் அவரை சந்திக்க வந்திருந்த நெதர்லாந்து தூதர் மார்டென் வான் தென் பெர்க் தலைமையிலான குழுவினருடன் உரையாடிய அமைச்சர் இவ்வாறு கூறினார்.
பசுமை ஹைட்ரஜன் துறையில் இணைந்து பணிபுரிவதற்கான நெதர்லாந்தின் முன்மொழிதலை வரவேற்ற அமைச்சர், 75-வது சுதந்திர தினத்தன்று நாட்டு மக்களுக்கு உரையாற்றிய பிரதமர் திரு நரேந்திர மோடி இந்தியாவை பசுமை ஹைட்ரஜன் உற்பத்தி மற்றும் ஏற்றுமதியில் சர்வதேச மையமாக ஆக்குவதற்காக தேசிய ஹைட்ரஜன் இயக்கத்தை அறிவித்ததை சுட்டிக்காட்டினார். திறன்மிகு எரிசக்தி தொகுப்புகள், செயலாற்றும் பொருட்கள், பெரும் தரவுகள் மற்றும் பொருட்களுக்கான இணையம் ஆகியவை கூட்டு ஆராய்ச்சி மற்றும் வளர்ச்சிக்கு ஆதரவு அளித்ததாக அவர் கூறினார்.
சூரிய சக்தி, எரிவாயு சார்ந்த அமைப்புகள், இணைய பாதுகாப்பு, தரவு அறிவியல், நகர்புற தண்ணீர் அமைப்பு மற்றும் வளர்ந்து வரும் துறைகளில் எதிர்காலத்தில் இணைந்து பணிபுரிவது குறித்து பேசிய நெதர்லாந்து தூதர், இதன் மூலம் இந்தியாவில் உள்ள மக்களுக்கு வேலை வாய்ப்புகள் உருவாகும் என்றார். ஒத்துழைப்புக்கான அமைப்பு சார்ந்த செயல்திட்டங்கள் ஏற்கனவே வகுக்கப்பட்டுள்ளதாகவும், தற்போது அவற்றில் திறம்பட பணியாற்ற வேண்டிய தேவை ஏற்பட்டுள்ளதாகவும் அவர் தெரிவித்தார்.
விளையாட்டு அறிவியலில் ஒத்துழைப்பு குறித்தும் இரு தரப்பும் பேசினர். இந்திய மகளிர் ஹாக்கி அணியின் புத்தாக்கத்தில் நெதர்லாந்து பயிற்சியாளர் ஸ்ஜோயெர்ட் மரிஜ்னே முக்கிய பங்காற்றியதாகவும் தூதர் கூறினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1747647
பிரதமர் அலுவலகம்
திரு கே வி சம்பத் குமாரின் மறைவிற்கு பிரதமர் இரங்கல்
சுதர்மா சமஸ்கிருத நாளிதழின் ஆசிரியரான திரு கே வி சம்பத் குமார் அவர்களின் மறைவிற்கு பிரதமர் திரு நரேந்திர மோடி தமது ஆழ்ந்த இரங்கலைத் தெரிவித்துள்ளார்.
இதுதொடர்பாக பிரதமர் வெளியிட்டுள்ள சுட்டுரைச் செய்தியில், “திரு கே வி சம்பத் குமார் அவர்கள், சமஸ்கிருதத்தை பாதுகாப்பது மற்றும் பிரபலப்படுத்துவதற்காக குறிப்பாக இளைஞர்களிடையே எடுத்துச் செல்வதற்காக அயராது உழைத்த எழுச்சியூட்டும் ஆளுமையாவார். அவரது ஆர்வமும், அர்பணிப்பும் அனைவருக்கும் ஊக்கமளித்தது. அன்னாரது மறைவினால் மிகவும் வருந்தினேன். அவரது குடும்பத்தினர் மற்றும் ஆதரவாளர்களுக்கு இரங்கல்கள். ஓம் சாந்தி”, என்று கூறியுள்ளார்.
உள்துறை அமைச்சகம்
கோவிட்-19 மேலாண்மையில் தற்போதைய நிலை குறித்து ஆய்வு செய்ய அனைத்து மாநிலங்கள் மற்றும் யூனியன் பிரதேசங்களின் தலைமைச் செயலாளர்கள் மற்றும் சுகாதாரத் துறை செயலாளர்களுடன் மத்திய அமைச்சரவைச் செயலாளர் ஆய்வு.
கோவிட்-19 மேலாண்மையில் தற்போதைய நிலை குறித்து ஆய்வு செய்ய அனைத்து மாநிலங்கள் மற்றும் யூனியன் பிரதேசங்களின் தலைமைச் செயலாளர்கள் மற்றும் சுகாதாரத் துறை செயலாளர்களுடன் மத்திய அமைச்சரவைச் செயலாளர் திரு ராஜீவ் கௌபா இன்று காணொளி மூலம் ஆய்வு நடத்தினார்.
குடிபெயர்ந்த தொழிலாளர்கள் 3.5 இலட்சம் பேர் தங்கள் சொந்த ஊர்களுக்குத் திரும்புவதற்காக, 350-க்கும் மேற்பட்ட ஷ்ராமிக் சிறப்பு ரயில்கள் இயக்கப் பட்டுள்ளதாக அமைச்சரவைச் செயலாளர் தெரிவித்தார். கூடுதல் ஷ்ராமிக் சிறப்பு ரயில்களை இயக்குவதில் ரயில்வே நிர்வாகத்துடன் மாநில அரசுகள் ஒத்துழைக்க வேண்டும் என்று அவர் கேட்டுக்கொண்டார். வெளிநாடுகளில் சிக்கித் தவிக்கும் இந்தியர்களை வந்தே பாரத் திட்டத்தின் கீழ் திருப்பி அழைத்து வருவதில் மாநில அரசுகளின் ஒத்துழைப்பு பற்றியும் அவர் குறிப்பிட்டார்.
டாக்டர்கள், நர்ஸ்கள், துணை மருத்துவ அலுவலர்கள் பணிக்குச் செல்வதற்கு தடைகள் இல்லாமல் இருக்கவேண்டும் என்று அமைச்சரவைச் செயலர் வலியுறுத்தினார். கொரோனா நோய்க்கு எதிராகப் போரிட்டு வரும் அனைவருக்கும் பாதுகாப்பு அளிக்கும் நடவடிக்கைகள் எடுக்க வேண்டும் என்றும் அவர் குறிப்பிட்டார்.
தங்கள் மாநிலங்களில் உள்ள நிலைமைகள் குறித்து, மாநில தலைமைச் செயலாளர்கள் தகவல்களைத் தெரிவித்தனர். கோவிட் -19 நோய்த் தாக்குதலில் இருந்து பாதுகாப்பு தேவைப்படும் அதேநேரத்தில், திட்டமிட்ட படிப்படியான நிலைகளில் பொருளாதார செயல்பாடுகளையும் தீவிரப்படுத்த வேண்டிய அவசியம் உள்ளதாக அவர்கள் குறிப்பிட்டனர்.
பாதுகாப்பு அமைச்சகம்
பிரான்சின் பாரிஸில் பாஸ்டில் தின அணிவகுப்பு
பாரிஸில் பாஸ்டில் தின அணிவகுப்பில் பங்கேற்பதற்காக இந்திய கடற்படை அணிவகுப்புக் குழு பிரான்ஸ் சென்றடைந்தது. ஜூலை 14 அன்று. நடைபெறவுள்ள அணிவகுப்பில் இந்தக்குழு பங்கேற்கிறது. இந்திய கடற்படைக் குழுவில் நான்கு அதிகாரிகள் மற்றும் 64 மாலுமிகள் உள்ளனர். இந்த குழுவை சிடிஆர் விராட் பாகேல் வழிநடத்துவார். இந்த அதிகாரி ஏவுகணைப் போரில் நிபுணத்துவம் பெற்றவர். வருணா பயிற்சியின் போது பிசிஆர் வார் என்னும் பிரெஞ்சுக் கப்பலில் இவர் பயணம் செய்துள்ளார்.
இந்த நிகழ்வை நினைவுகூரும் வகையில், உள்நாட்டிலேயே கட்டப்பட்ட போர்முனை அழிப்புக் கப்பலான ஐஎன்எஸ் சென்னை,இந்தியக் கடற்படையின் பிரதிநிதியாக, வரும் 12 முதல் 16 வரை பிரான்சுக்கு அனுப்பப்படும். கப்பலின் பணியாளர்கள் பிரான்சின் ப்ரெஸ்டில் நடைபெறும் பாஸ்டில் தினக் கொண்டாட்டத்தில் இந்தியாவின் சார்பில் கலந்து கொள்வார்கள்.
கப்பல்கள், நீர்மூழ்கிக் கப்பல்கள் மற்றும் விமானங்களின் கலவையைக் கொண்ட உலகின் மிகப்பெரிய கடற்படைகளில் இந்தியக் கடற்படையும் ஒன்றாகும். இது சமஸ்கிருதத்தில் உள்ள பொன்மொழியான ‘சாம் நோ வருணா’  என்பது கிமு 1500 க்கு முந்தைய ரிக் வேதத்திலிருந்து எடுக்கப்பட்டது.
இந்தியாவின் கப்பல் கட்டும் திறன், இந்திய கடற்படைக்கும், விரைவான நவீனமயமாக்கலுக்கும் பெரும் பங்களிப்பை அளித்துள்ளது. இன்று, நாட்டின் கப்பல் கட்டும் தளங்கள் அனைத்து வகையான கப்பல்களையும் உருவாக்கி வருகின்றன, மேலும் இந்தியா தனது சொந்த விமானம் தாங்கி, நாசகார கப்பல்கள், போர் கப்பல்கள் மற்றும் அணுசக்தி நீர்மூழ்கிக் கப்பல்களை உருவாக்கி இயக்கும் தேர்ந்தெடுக்கப்பட்ட மற்றும் உயரடுக்கு நாடுகளின் பட்டியலில் இடம் பெற்றிருப்பது மிகவும் பெருமைக்குரிய விஷயமாகும். ஐஎன்எஸ் சென்னை உள்நாட்டு தொழில்நுட்பத்தின் அதிநவீன சின்னமாக திகழ்கிறது.
இந்தியா-பிரான்ஸ் ஆகிய இரு நாட்டு கடற்படைகளுக்கும் இடையிலான இருதரப்பு பயிற்சி  கடற்படையின் அனைத்து துறைகளையும் உள்ளடக்கிய ஒரு கூட்டுப் பயிற்சியாக உருவாகியுள்ளது. இது இந்தியா - பிரான்ஸ் இடையேயான இருதரப்பு உறவின் வளர்ச்சியை பிரதிபலிக்கிறது. இந்தப் பயிற்சி 1993 இல் தொடங்கப்பட்டது. 2001 இல் இதற்கு 'வருணா' என்று பெயரிடப்பட்டது. வருணாவின் 21வது பதிப்பு ஜனவரி 23 அன்று அரபிக் கடலில் நடத்தப்பட்டது.
தேர்தல் ஆணையம்
இந்திய தேர்தல் ஆணையத்தின் உலக சுற்றுச்சூழல் தின கொண்டாட்டம்
உலகச் சுற்றுச்சூழல் தினத்தை முன்னிட்டு தேர்தல் ஆணையர் திரு அனுப் சந்திர பாண்டே மற்றும் பொதுச் செயலாளர் திரு உமேஷ் சின்ஹா, தலைமை இயக்குநர் திரு தர்மேந்திர ஷர்மா மற்றும் மூத்த அதிகாரிகள் இன்று புதுதில்லி இந்திய சர்வதேச ஜனநாயகம் மற்றும் தேர்தல் மேலாண்மை நிறுவன வளாகத்தில் மரக்கன்றுகளை நட்டனர். தேர்தல்களின் போது இந்திய தேர்தல் ஆணையம் மற்றும் மாநிலங்களில் தலைமை தேர்தல் அதிகாரிகளால் எடுக்கப்பட்ட பல்வேறு சூழலுக்கு உகந்த முயற்சிகள் குறித்த கையேடு வெளியிடப்பட்டதுடன், கண்காட்சியும் தொடங்கிவைக்கப்பட்டது.
நிகழ்ச்சியில் உரையாற்றிய தேர்தல் ஆணையர் திரு அனுப் சந்திர பாண்டே, சுற்றுச்சூழலுக்கு உகந்த தேர்தல் மேலாண்மை நடைமுறைகளுக்கு, குறைத்தல், மறுபயன்பாடு செய்தல் மற்றும் மறுசுழற்சி செய்தல் என்பது நமது அணுகுமுறையின் ஒருங்கிணைந்த குறிக்கோள் ஆகும். ஒவ்வொரு ஆண்டும் சுற்றுச்சூழல் தினத்தை கொண்டாடுவது அதன் முக்கியத்துவத்தை மீண்டும் உறுதிப்படுத்துகிறது. இந்த ஆண்டு சுற்றுச்சூழல் தினமானது 'இயற்கையுடன் இணக்கமாக வாழ்வது' மற்றும் "ஒரே ஒரு பூமி" என்ற பொருத்தமான முழக்கத்தின் மீது கவனம் செலுத்துகிறது. வாக்காளர்களை பதிவு செய்வதற்கான ஆன்லைன் வசதி போன்ற பல்வேறு செயல்முறைகளை டிஜிட்டல் மயமாக்குதல் போன்ற முன்முயற்சிகளில் தேர்தல் ஆணையம் ஈடுபட்டுள்ளது என்று கூறினார்.
கோவிட் தொற்றுநோய்க்கு மத்தியில் நடைபெற்ற பீகார் சட்டமன்றத் தேர்தல் 2020-ன் போது, மேற்கொள்ளப்பட்ட உயிரியல் மருத்துவக் கழிவுகளை அகற்றுவதற்கான நுணுக்கமான திட்டமிடல் மற்றும் செயலாக்கத்தை திரு பாண்டே பாராட்டினார்.
அரசாங்கத்தால் அறிவிக்கப்பட்ட பிளாஸ்டிக் மற்றும் திடக்கழிவு மேலாண்மை விதிகளுக்கு இணங்குவதை உறுதிசெய்யுமாறு தேர்தல் ஆணையம் அதன் அனைத்து மாநில தலைமை நிர்வாக அதிகாரிகளுக்கும் உத்தரவிட்டுள்ளது. அரசாங்கத்தின் வழிகாட்டுதல்களின்படி 'ஒருமுறை பயன்படுத்தும் பிளாஸ்டிக்கை' தவிர்க்க வேண்டும் என அறிவுறுத்தப்பட்டுள்ளது.
மேலும் விவரங்களுக்கு இந்த ஆங்கில செய்திக்குறிப்பை காணவும் https://pib.gov.in/PressReleasePage.aspx?PRID=1831312
மத்திய அமைச்சரவை
அடல் புதிய கண்டுபிடிப்பு இயக்கத்தைத் தொடர அமைச்சரவை ஒப்புதல்
அடல் புதிய கண்டுபிடிப்பு இயக்கத்தைத் தொடர பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது.
பள்ளிக்கூட நிலையில், பெருமளவு இந்த இயக்கம் வெற்றியடைந்திருப்பதால், 10,000 பள்ளிகளில் அடல் டிங்கரிங் சோதனைக் கூடங்களை விரிவுபடுத்த 2019-20 வரை ரூ.1000 கோடி தொடர் செலவினத்திற்கும் ஒப்புதல் வழங்கப்பட்டுள்ளது.
10,000-க்கும் அதிகமான பள்ளிகளில் அடல் டிங்கரிங் சோதனைக் கூடத் திட்டம், 2020-க்குள் செயல்படுத்தப்படும் என்று எதிர்பார்க்கப்படுகிறது.
முதல் ஐந்து ஆண்டுகளில் குறைந்தபட்சம் 50-60 புதுமை தொழில்கள் ஆதரவுடன் நாடு முழுவதும் 100-க்கும் அதிகமான அடல் இன்குபேஷன் மையங்கள் அமைக்கப்பட உள்ளன.
100-க்கும் அதிகமான புதுமைத் தொழில் முயற்சி செய்வோர் தங்களின் உற்பத்திப் பொருட்களுக்கு உதவி பெறுவார்கள் என்று எதிர்பார்க்கப்படுகிறது.